《望夫石》
元代·刘致

望夫山头日欲颓，望夫山下江声哀。山头日日风雨恶，江上不见行人回。

空山亭亭几朝暮，独记行人去时路。知君渡河长不归，恨不当年逐君去。

此身化石千仞矶，石犹可转心不移。长江水涸黄埃飞，行人应有归来时。

作者简介：刘致（?～1335至1338间）元代散曲作家。字时中，号逋斋。石州宁乡（今山西中阳）人。父刘彦文，仕为郴州录事、广州怀集令。